નવું કરવા માટે કોઈ ઉંમર નાની નથી હોતી એવા મહાત્મા ગાંધીના હકારાત્મક સ્ટેટમેન્ટને આંખ સામે રાખીને ત્રણેય ભાઈબંધો નક્કી કરે છે કે પૈસા કમાવાની દોડધામમાં જે કરવાનું રહી ગયું છે એ બધું હવે એ લોકો કરશે અને એ બધી મજા કરશે જે આજના યંગસ્ટર્સ કરી રહ્યા છે. શરૂઆત તો એ લોકો પોતાના સિટીમાં જ કરે છે, પણ બુઢ્ઢાઓની આ હરકત સ્વાભાવિક રીતે કોઈથી બરદાસ્ત નથી થતી અને ઊલમાંથી ચૂલમાં પડવા જેવો ઘાટ સર્જાય છે. ફાઇનલી KD નક્કી કરે છે કે જલસા કરવા માટે મૉરિશ્યસ જવું જોઈએ. મૉરિશ્યસમાં તેમને આહના (લીઝા હેડન) મળે છે. આહનાની બિનધાસ્ત હરકતથી ત્રણેય સિનિયર સિટિઝનના આખા શરીરમાં ગલગલિયાં થવા માંડે છે. આ ગલગલિયાં એ સમયે રંગરેલિયાનું દિવાસ્વપ્ïન બની જાય છે જે સમયે આહના તેમને એવું કહે છે કે જે માણસ તેને સુપરસ્ટાર અક્ષયકુમાર (અક્ષયકુમાર) સાથે એક વાર મેળવી દેશે એ માણસ માટે તે કંઈ પણ કરવા તૈયાર છે.